Strøm kirke

Strøm kirke er en korskirke beliggende på Strøm i Sør-Odal. Kirken er sognekirke for Strøm. Den var i katolsk tid viet til Sankt Olav. Dagens kirkebygg er en korskirke i rød teglstein fra 1857 med orgelgalleri. Kirken har 500 plasser.Kirkesøk. Den gamle kirken var i tre og var mye mindre.

 Inventar 
Kirken har to kirkeklokker, en fra 1600 og en fra 1991, støpt av Nauens klokkestøperi. Klokkene har inskripsjonen «Gloria in excelsis deo». Kirkas glassmalerier forestiller henholdsvis de tre vise menn som tilber barnet Jesus på Marias fang, og Jesu dåp i Jordan. 

Alteret er fra 1857. Det ble tegna av arkitekt Lowzow og utført av snekkermester Jens Olsen. Alterbildet har Jesu oppstandelse som motiv, og er en kopi av Tiedemans bilde i Bragernes kirke. Kopien ble utført av Helene Gundersen i Brandbu. Alterdukene er fra 1914 og ble laga av Julie Herud. 

Prekestolen er også fra 1857. Døpefonten er fra 1700 og i messing. Kirkesølvet består av en kalk og en disk fra den gamle kirka fra 1700-tallet. 

Strøm kirke har fire messehagler. En av dem er fra 1800-tallet; de tre andre er fra 1975 og er laga av Den norske husflidsforening.

 Orgelet 
Orgelet i Strøm kirke ble bygd som «Opus 93» i 2009 av Ryde & Berg.Strøm kirkes orgel  hos Ryde & Berg. Orgelet har to manualer, pedaler, svellpedal, 23 stemmer og tremulant samt fire kobbel.

 Kirkemarsjen 
Før det ble bygget bru ved Sander, måtte alle på sørsiden av Glåma ro over elven til kirken. Fra områdene ved Finnholt på Skårerskogen måtte de gå over en mil gjennom skog, for så å ro over til kirkestedet. Dette var ofte en tung ferd, særlig når man måtte frakte lik som skulle begraves. Den gamle ruten kalles «kirkemarsjen», og går i dag etter en merka sti.

 Prestegård 
Prestegården ligger rett vest for kirken.

 Referanser 

 Kilder 




 Eksterne lenker 


 Odal kirkelige fellesråd

Kategori:Kirker i Sør-Odal
Kategori:Kirker i Solør, Vinger og Odal prosti
Kategori:Kulturminner i Sør-Odal
Kategori:Norske kirker fra 1857
Kategori:Heinrich Ernst Schirmer